
Ka Julie sa haya ni Ka Joma sa Utrecht, The Netherlands, Disyembre 19, 2022 


Puno sang kasubo nga ako na ang magapagwa sang ulibi kag 
katapusan nga mensabe sang akon bana sa mga 
rebolusyonaryong pwersa kag pumuluyo sa ika-54 anibersaryo 
sang Partido Komunista ng Pilipinas. Ginsuguran niya nga 
talakayon sa akon ang balayon kag pagsulat sang mensahe pila 
ka adlaw isa ka bulan na ang nagligad pagkatapos lang 
makagwa sa ikaduha niya nga pagka-ospital sang Nobyembre 
kag antes magsugod ang ikatlo kag ulihi nga pagka-ospital niya 
sang Nobyembre 28. Ginsulat niya sa papel ang unang borador, 
nga ginsulod ko sa kompyuter nga iya liwat ginbasa kag duha 
ka beses nga ginkay-o para mahim-os ang ulihi nga borador nga 
ini. 


Mga kinse minutos antes ang ulibi nga ginhawa ni Joma, bahin 
gihapon sa pagsiguro sang pagdaug sang rebolusyon kag pag- 
abante sang sosyalismo ang iya mga ginahambal. Tubtob sa ulibi 
niya nga pagpamensar may pagsalig siya sa pumuluyong 
Pilipino nga iya gin-alagaran sang bug-os kalig-on. 


Juliet de Lima Sison 
Disyembre 20, 2022 

INDI MALUTOS ANG 
DEMOKRATIKONG 
REBOLUSYON 
SANG PUMULUYONG 
PILIPINO 


Jose Maria Sison 
Tagapundar nga Pangulo 
Partido Komunista ng Pilipinas 


umalin sang liwat nga tukuron 
ang Partido Komunista ng 
Pilipinas sadtong Disyembre 
26, 1968 kag ang gilayon nga 
pagtukod sang Bagong 


Hukbong Bayan sadtong Marso 29, 1969, ang 
reaksyunaryong rehimen sang sistemang 
malakolonyal kag malapyudal sa Pilipinas 
(halin panahon ni Ferdinand Marcos Sr 
tubtob subong) naggamit kag nagpatuman 
sang estratehikong pang-operasyon nga plano 
para waskon ang demokratikong rebolusyon 
sang pumuluyong Pilipino. 


Apang permi nga lubos nga napaslawan ang mga 
estratehikong “oplan” kag sa baylo nagresulta sa 
signipikanteng pagdaku sang rebolusyonaryong 
hublag. Ginpapanaugan pa sang pasistang diktadurya 
ni Marcos ang banwa sadtong 1972 tubtob 1986 sa 
tabon sang pagtapna sa PKP kag sa armadong 
rebolusyon, “pagsalbar sa republika kag pagtukod 
sang bagong lipunan.” Pero ang pag-agaw niya sang 
gahum labi lamang nga nagpapagsik kag nagpadasig 
sa tanan-nga-bahin nga pagdaku sang 
rebolusyonaryong hublag sa bilog nga pungsod. Sang 
ulihi, ginhatagan-inspirasyon kag ginsuportahan sang 
armadong rebolusyon ang mga pangmasang pag-alsa 
sang banwa sa Metro Manila kag bilog nga pungsod 
agud patalsikon sa poder ang pasistang diktadurya. 


Gintilawan nga gamiton sang paltik nga mga liberal 
nga demokratikong rehimen nga nagsunod sa 
pasistang diktaduryang Marcos ang tagsa-tagsa nila 
ka pangmilitar nga estratehikong “oplan” gamit ang 
mga taktika sang pagpaniplang, lakip ang pagtanyag 
sang malawigan nga untat-lupok kag sugilanon 
pangkalinungan nga wala ginalubad ang mga ugat 
sang armadong inaway o gera sibil. Tanan nga 
reaksyunaryong rehimen nagsalimuang sa handum 
nga dugmukon ang rebolusyonaryong hublag kag 
ipabilin ang indi matarung nga nagaharing sistema 
sang pagpamigos kag pagpanghimulos. 


Anuman nga oras ginagamit ang baraha sang kontra- 
terorismo agud atrasaron, suspendihon o tapuson 
ang sugilanon pangkalinungan, sa pihak sang mga 
mayor nga gintingub nga kasugtanan sa tunga sang 
Gubyerno sang Republika sang Pilipinas kag sang 
National Democrtic Front of the Philippines pareho 
sang The Hague Joint Declaration sadtong 1992 
bilang balayon sang sugilanon pangkalinungan kag 
sang Comprehensive Agreement on Respect for 

ILIPPINE SOCIETY 
AND REVOLUTION 


Human Rights and International Humanitarian Law 
sadtong 1998. 


Sa pihak sang sugilanon pangkalinungan, kada 
reaksyunaryong rehimen naghimo sang mga 
pagpamatay sa mga kadre kag katapu sang 
rebolusyonaryong hublag. Sang madakup sang BHB 
si General Obillo sang reaksyunaryo nga armadong 
kusog sa idalom sang CARHRIHL kag internasyunal 
nga layi sadtong 1998, gilayon sini nga gindeklarar 
ang kahandaan nga hilwayon siya bilang bihag sa gera 
pagkatapos mahisugtan ang luwas nga proseso sang 
paghilway sa iya. Pero padayon nga ginkaakig ini ni 
Estrada kag gingamit ang pagkadakup sa iya heneral 
agud mangin una nga reaksyunaryong presidente nga 
nagtapos sa sugilanon pangkalinungan sang Mayo 
1999. 


Makaligad siya pukanon sang pangmasang pag-alsa 
sang banwa sang 2001, nakig-areglo ang rehimeng 
Arroyo nga liwat buksan ang sugilanon 
pangkalinungan sang 2002, upod ang Royal 
Norwegian Government bilang third-party facilitator. 
Ugaling sang 2004, maathag na nga ginasunod sang 
rehimeng Arroyo ang dikta sang US nga atrasaron 
ang negosasyon sa sustantibong mga isyu kag wala- 
latid ini nga ginsuspendir kag naglunsar sang mas 
daku nga operasyon militar sa ngalan sang “whole-of- 
nation-approach.” Napaslawan gid ang mga 
operasyon militar nga dugmukon ang inaway banwa. 
Ang nabuang nga anti-komunista nga defense secretary 
nga sang ulihi nagpakamatay sang mabuyagyag ang 
iya korapsyon sa pag-uyat sa badyet sang militar kag 
pati sa pondo sa pagretiro sang mga upisyal kag 
tinawo sang AFP. 


Upod si Luis Jalandoni, anay pangulo sang NDFP negotiating panel, 2016 


I. LUBOS NGA PAGSABOTAHE SA 
SUGILANON PANGKALINUNGAN 
SANG GRP-NDFP 


Apang ang pinakamalala sang magpresidente si 
Duterte. Nagpakuno-kuno siya nga pursigido 
makigsugilanon pangkalinungan ugaling 
ginatigayon niya ang isa ka todo-gera nga polisiya 
batuk sa rebolusyonaryong hublag paagi sa 
pagpalawig sang Oplan Bayanihan ni Aquino 
tubtob Enero 2017 sang ginsuguran nga ipatuman 
ang Oplan Kapayapaan. Sa baylo nga makig-isa sa 
NDFP sa paglubad sa mga ugat sang gera sibil 
paagi sa basehang reporma sa katilingban, 
ekonomya kag pulitika, nagkonsentrar siya sa indi 
importante kag tinonto nga mga taktika para iduso 
ang rebolusyonaryong hublag nga magsurender 
paagi sang pagpangayo sa demokratikong gubyerno 
sang banwa nga isurender ang lehitimo sini nga 
gahum, pagtanyag sang mga tiglawas sang PKP sa 
iya kabinete bisan wala pa sang kasugtanan 
pangkalinungan, kag pagkatapos kontrahon ang 
kaugalingon sang gin-upod ang BHB sa target sang 
iya proklamasyon nga layi militar batuk sa grupong 
Maute sa Mindanao sang 2017. 


Pagkatapos mapaslawan sa makitid nga tuyo nga 
lansihon ang NDFP, nagpasugot si Duterte sa iya mga 
tinawo militar nga untaton ang seryoso nga sugilanon 
pangkalinungan sa NDFP paagi sang pagtuga sang 
gahud nga “lokalisado nga sugilanon pangkalinungan” 
nga ara sa idalom sang sarbeylans kag kontrol sang 
GRP. Nagsalimuang si Duterte kag mga upisyal sang 
AFP sa pagpadaku sang badyet sang militar para sa 
wala-kabulusgan nga korapsyon kag operasyon para sa 


Upod ang nagtaliwan nga si Atty Romeo Capulong, anay abugado sang NDFP 


Pit 


Upod ang asawa nga si Ka Julie, subong pangulo sang NDFP negotiating panel 

pag-red-tag, pagkugmat kag mga pagdukot, 
paghunong, pagtortyur kag pagpatay sa iya mga 
kaaway sa pulitika. Gani, ginplastar ang basehan para 
tapuson ni Duterte ang sugilanon pangkalinungan 
sang GRP-NDEFP sang Nobyembre 23, 2017 
pagkatapos hayagan nga nagkonsulta kay US 
President Trump. 


Ang pagtapos ni Duterte sa sugilanon 
pangkalinungan halin 2017 ginhimo indi lang bilang 
taktika sa negosasyon kundi umpisa sang 
permanente nga pagtapos sa sugilanon 
pangkalinungan. Masunod sini, ginhingadlan kag 
gintalana ni Duterte ang PKP kag BHB nga terorista 
sang Disyembre 5, 2017, kag ginsunod man ang 
NDFP, gintuga ang National Task Force to End 
Local Communist Armed Conflict (NTF-Elcac) kag 
ginhingalitan ang pandemya nga Covid-19 para 
tigayunon ang Anti-Terror Law (ATL) sa tandu-tando 
nga Kongreso kag tukuron ang Anti-Terrorism 
Council para ipaidalom liwat ang Pilipinas sa 
terorismo sang estado o pasistang diktadurya, 
patarasak nga lapason ang pungsodnon kag 
demokratikong mga kinamatarung sang banwa kag 
hatagan-dalan ang pagtraidor, tiraniya kag 
pagpangawat sang mga ara sa gahum. 


Sa anti-nasyunal kag anti-demokratikong 
balayon nga ini, ginpasa ni Duterte ang 
reaksyunarong gubyerno kag nagaharing 
sistema sa magpartner Marcos Junior-Sara +1 
A | 


Duterte paagi sa lubos nga pagkontrol sa 
automated nga sistemang eleksyon kag 
paghimo sang 20 milyong boto pabor sa 
magpartner kag mga kandidato sa 
Kongreso kag lokal nga pwestong 
ehekutibo. Ang nagaluntad subong nga 
rehimeng Marcos-Duterte ara sa idalom 
sang dikta sang imperyalismong US kag 
sang mga daku nga kumprador kapitalista 
nga interes sang mga dinastiyang Marcos 
kag Duterte kag magapatawad kag 
magapadayon sa higante nga mga krimen 
sang nagligad nga rehimen tubtob sa 
panahon nga masarangan na sang pwersang 
oposisyon, rebolusyonaryong hublag kag 
malapad nga masa sang pumuluyo, nga 
maghulag para bag-uhon ang sitwasyon sa 
Pilipinas. 


Samtang, magaantus ang pumuluyong Pilipino sa 
nagataas nga lebel sang pagpamigos kag 
pagpanghimulos bangud sa nagalala nga 
permanenteng krisis sang nagaharing sistema kag 
mga polisiya nga kontra-pungsodnon kag kontra- 

demokratiko nga magpartner Marcos-Duterte. 
Adlaw-adlaw, ginaantus, ginasupak kag ginabatuan 
nila indi lang ang madugo nga pagbato sa tawhanong 
kinamatarung, kundi lakip ang peke nga mga balita 
sang kampanyang saywar sang mga ara sa gahum nga 
isurender na sang pumuluyong Pilipino kag ila mga 
rebolusyonaryong pwersa ang rebolusyonaryong 
paghimakas para sa pungsodnon nga kahilwayan kag 
demokrasya. 


Lubos nga kabutigan nga nagagamay kag nagakalutos 
ang mga rebolusyonaryong pwersa sang banwa kag 
ang mga Pulang kadre, kumander kag hangaway— 
lunsay natilawan kag ginpanday sa masobra 54-tuig 
sang madinalag-on nga inaway banwa—madamuan 
nga nagakalamatay kag nagakadakup sa mga 
nakapokus nga operasyon militar o nagasulurender 
bangud sa mga solusyon nga panghampol pareho 
sang naputos sa korapsyon nga Enhanced 
Comprehensive Local Integration Program, 
Community Support Program kag Barangay 
Development Program. Pero nagapangayo gihapon 
nga nagapangayo ang nagaharing guban kag mga 
suluguon nga militar sang mas daku nga pondo 
pangpubliko indi lang para atakehon ang pumuluyo 


Ginhugyaw sang mga Pulang hangaway sa Negros ang kabuhi ni Ka Joma, Disyembre 19, 2022 


kundi para man makabulsa sang mas daku nga bahin 
sang badyet militar. 


Ang matuod, upisyal nga gin-ako sang 
reaksyunaryong armadong pwersa nga nagbaskog ang 
BHB sa panahon sang rehimeng Duterte. Sa 
pagtapos sang rehimeng Aquino II sang Enero 2016, 


sang ginhambal nila nga madinalag-on ang Oplan 
Bayanihan, gin-anunsyo nila nga 3,900 na lang ang 
numero sang kumander kag hangaway sang BHB. 
Subong, ginahambal nila sa pagtapos sang rehimeng 
Duterte nga napasurender nila ang halos 24,000 
Pulang hangaway. Wala ginahungod nga ginahayag 
nila ang kaugalingon nila nga mga tuman ka butigon 
kag makawat sang badyet kag ginaako nga naglapad 
pa gani ang BHB sa panahon sang rehimeng Duterte. 


ll. NGAA INDI MALUTOS ANG 
DEMOKRATIKONG REBOLUSYON 
SANG BANWA 


Indi malutos ang demokratikong rebolusyon sang 
pumuluyong Pilipino bangud matarung kag 
kinahanglan ipakigbato kag agumon ang 
pungsodnon nga kahilwayan kag demokrasya 
batuk sa tatlo ka malaut nga pwersa sang 
dumuluong nga monopolyong kapitalismo, lokal 
nga pyudalismo kag burukrata kapitalismo sa 
madasig nga nagakadunot nga katilingban nga 
malakolonyal kag malapyudal. Ini nga bag-ong 
demokratikong rebolusyon pagpadayon sang daan 
nga demokratikong rebolusyon nga ginsuguran 
sadtong 1896 sang Katipunan nga nagmadinalag- 
on batuk sa kolonyal nga pagginahum sang 
Espanya ugaling nalutos sa gerang agresyon sang 
US nga nag-umpisa sadtong 1898. Sa panahon nga 
ini, ang nagapamuno nga sahi sa rebolusyon indi 
na ang liberal nga burgesya kundi ang 
proletaryado sa panahon sang modernong 
imperyalismo kag proletaryong rebolusyon. 


Samtang ang nasambit nga tatlo ka pwersang malaut 
nagahari kag nagaulipon sa pungsod Pilipinas, 
nagapabilin nga matambok ang duta para magbaskog 
kag magsulong ang demokratikong rebolusyon sang 
banwa. Ang permanenteng krisis sang nagaharing 
sistema nagalala indi lang bangud sa mga paktor sang 
pagpanghimulos kag pagpamigos sa sulod sang 
Pilipinas kundi sang pangkalibutanon nga sistemang 
kapitalista, pangunahon ang monopolyong 
kapitalismong US. Mapalad ang Pilipinas nga may ara 
ini nga manggaranon nga dunang resorsa para sa 
kaugalingon nga pag-uswag, pero sa malain nga palad, 
permi nagahilisugot ang mga imperyalistang gahum 
kag ang ila mga reaksyunaryong papet nga himuslan 
ang barato nga kusog-pangabudlay sang masang 
anakbalhas nga mga mamumugon kag mangunguma 

kag ang manggaranon nga dunang resorsa sang 
pumuluyo. 


Sa kada mayor nga liso sang polisiya pang-ekonomya 
sini sa East Asia, permi ginasiguro sang 
imperyalismong US nga punggan ang pag-uswag 
pang-ekonomya paagi sa tunay nga reporma sa duta 
kag pungsodnon nga industriyalisasyon sa Pilipinas. 
Nakita naton ang amo nga penomenon sang 
ginpaburan sang US ang rekonstruksyon kag 
pagpalapad sang ekonomya sang Japan pagkatapos 
sang Ikaduha nga Gera Pangkalibutanon kag ang 
pag-uswag sang ekonomya sang mga “tigre nga 
ekonomya” para magserbi nga anti-komunista nga 
unang kubay sang Cold War kag sang ginatib-ong sini 
ang neoliberal nga pagtuwang sa China tubtob sa 
subong nga pag-utod kag pagpabaskog nga 
kumpetisyon pang-ekonomya kag ribalan sa pulitika. 

21-gun salute sang mga hangaway sang BHB-Central Luzon para kay Ka Joma 


Sa gindalagan sang pinakamalapit nga neoliberal nga 
pakigbuligay sa China, ginabuyok kag 
ginapahanugutan sang US kag mga puno nga papet 
sang Pilipinas ang China nga pagpasilabot sa West 
Philippine Sea para may rason ang US nga likawan 
ang pagdumili sa konstitusyon sa mga dumuluong 
nga base militar kag pwersa sa Pilipinas paagi sang 
Enhanced Defense Cooperation Agreement para 
pahanugutan ang mga pwersang militar sang US nga 
may ara nga eksklusibong mga base kag pasilidad sa 
sulod sang mga kampo kag reserbasyon militar sang 
reaksyunaryong armadong pwersa. Pero subong, 
maathag ang pagpakigbanggi sang US sa China sa 
pagdambong sa dunang manggad sang Pilipinas kag 
sang bilog nga ASEAN. 


Labaw sa san-o man pursigido ang China nga uyatan 
ang iya mga artipisyal kag militarisadong isla sa West 
Philippine Sea bangud ang kaugalingon sini nga 
eksplorasyon sa idalom sang dagat nagapakita nga 
may ara nga indi magnubo sa 526.3 trilyon nga balor 
sang gas, sobra sa kinahanglanon para ipatuman ang 
tunay nga reporma sa duta kag industriyalisasyon 
sang Pilipinas, kag sini matuman ang pangunahon 
nga ginapangayo nga sosyo-ekonomiko sa sugilanon 
pangkalinungan sang GRP-NDFP. Sa pihak sang 
tanan nga pagpakasanto kag nagainggat nga mga 
tinaga sang pagbulig sa pag-uswag sang ASEAN kag 
pagbuhin sang carbon emission paglab-ot sang 2030, 
nagapursiger ang China nga agawon ang manggad 
nga gas, pangdagat kag iban pang dunang resorsa 
sang pumuluyong Pilipino sa West Philippine Sea. 


Bangkrap ang ekonomya kag gubyerno sang Pilipinas 
bangud sa internal nga balatian sini kag sa indi pa 
matupungan nga krisis sang pangkalibutanon nga 
sistemang kapitalista. Bangud sa tuman nga 

korapsyon, pangkonsumo nga nakasandig sa 
importasyon kag sobrang gastos militar, 
masobra duha ka pilo nga ginpadaku sang 
rehimeng Duterte sa sulod sang anum ka tuig 
pakadto sa P12.6 trilyon ang pangpubliko nga 
utang sang Pilipinas nga P5.9 trilyon nga 
natipon halin 1902. Ginbuligan niya si 
Marcos Jr paagi sa pagpeke sang 20 milyong 
boto sang nagligad nga eleksyon, pero daku 
nga problema ang ginhatag kon sa diin 
mangita sang P1.6 trilyon para magbayad 
sang amortisasyon kag interes agud 
suportahan ang P5.2 trilyong badyet sa 2023. 


Ginatay-og subong ang Pilipinas sa tuman 
kalain nga kundisyon sang depresyon pang- 
ekonomya, pagbagsak sang eksport sang hilaw 
nga materyales kag kusog-pangabudlay, pagbuhin 
sang kita sa buhis kag istrikto nga internasyunal nga 
pautang. Tuman kadalom sang pagbagsak sang 
produksyon kag empleyo. May sobrang pagbagsak sa 
produksyon sang pagkaon, lakip ang bugas, mga 
utanon kag isda, kag nagatimbuok nga implasyon. 
Pero ginapalapta sang nagaharing guban nga 
magpartner Marcos-Duterte ang masakit nga lahug 
nga pwede naman magbakal ang pumuluyo sang 
imported nga pagkaon, sa pihak sang daku nga 
pagbagsak sang kita bangud sa pag-eksport sang 
hilaw nga materyales kag barato nga kusog- 
pangabudlay. 


Akig katama ang pumuluyong Pilipino nga ang duha 
sa pinakamalaut nga dinastiya pangpulitika (mga 
Marcos kag Duterte) ang nagahari sa Pilipinas, wala 
sang solusyon sa basehang problema sang banwa, 
samtang imbolbado sa pinaka-iskandaloso nga porma 
sang korapsyon (halimbawa, ang wala ginakwenta nga 
pondong confidential kag pang-intelidyens) kag 
pagdaku sang badyet sang militar para kugmaton ang 
pumuluyo kag tapnaon ang pagbato sang masa sa 
pihak sang linyang saywar nga dugmok na ang mga 
rebolusyonaryong pwersa o ang aktwal nila nga kusog 
lima ka prenteng gerilya na lang sa bilog nga 
pungsod. 


III. PADAYON NGA 
MAPASLAWAN ANG ARMADONG 
KONTRA-REBOLUSYON 


Padayon nga mapaslawan ang ginahimo nga 
armadong kontra-rebolusyon sang nagahari nga 
magpartner Marcos-Duterte bangud ginahimo 


nga imposible sang obhetibong kahimtangan sang 
madasig nga nagalala nga krisis sang nagaharing 
sistema para maghari sa daan nga paagi ang mga 
nagaharing sahi nga mga daku nga kumprador kag 
agalon nga mayduta kag ila mga burukrata (paltik 
nga liberal man o pasista nga pamaagi); kag 
bangud ang mga suhetibong pwersa sang 
rebolusyonaryong hublag kag ang malapad nga 
masa sang pumuluyo ang tunay nga nagatipon 
sang kusog kag nagasulong sang bag-o nga 
demokratikong rebolusyon sa idalom sang 
makasahi nga pagpamuno sang proletaryado kag 
sandig sa pangkabilugang linya sang malawigan 
nga inaway banwa. 


Bilang abanteng destakamento sang proletaryado, 
dalagku ang naagum sang PKP sa iya hilikuton sa 
ideolohiya, pulitika kag organisasyon. Ginaubayan 
ini sang teorya kag praktika sang Marxismo- 
Leninismo-Maoismo kag ginasapraktika ini sa 
kasaysayan kag subong nga kahimtangan 
pangkatilingban sang pumuluyong Pilipino. 
Ginaabante sini ang pangkabilugang linya sang 
demokratikong rebolusyon sang banwa nga may 

estratehikong linya sang malawigan nga inaway 
banwa kag may perspektibang sosyalista. Ginatib- 
ong sini ang prinsipyo sang demokratikong 
sentralismo kag gintukod ang pungsodnon nga 
organisasyon nga maayo nga nakaintegrar sa masang 
anakbalhas nga mga mamumugon kag mangunguma 
kag iban pang bahin sang pumuluyo. 


Imposible nga mapunggan sang reaksyunaryong 
estado ang mga kadre sang PKP nga ipatuman ang ila 
mga katungdanan sa hilikuton ideolohiya. Sa paglipas 
sang mga tuig kag dekada, sa pagpanguna sang 
Rebolusyonaryong Eskwelahan sang Kaisipang Mao 
Zedong, nakahatag edukasyon sila sa mas madamo 
pang kadre kag katapu sang Partido sa dalagan sang 
pagtungod sa hilikuton masa kag napaagi sila sa 
basehan, intermedya kag abanteng lebel sang 
edukasyon sang Partido pagkatapos makuha ang 
rebolusyonaryong pagtulun-an pangmasa para sa mga 
aktibistang masa. 


Tuman kadamo nga pamaagi nga matigayon ang mga 
rebolusyonaryong pagtuon nga indi sarang 
matiktikan sang kaaway kag tuman kadamo subong 
nga magamit sa pagtuon nga nakaimprenta man o 
digital. 


Sa ila paghimakas para sa pungsodnon kag 
pangkatilingban nga paghilway, ginakabig sang 
pumuluyong Pilipino ang PKP bilang 
pinakaimportante nga rebolusyonaryong hinganiban 
para sa pagpamuno sa demokratikong rebolusyon 
sang banwa. Sa bahin sini, ginagamit sang PKP ang 
duha ka makagagahum nga armas, ang armadong 
paghimakas kag nagahiliugyong prente (sa porma 
sang Bagong Hukbong Bayan kag sang National 
Democratic Front of the Philippines). Ang BHB ang 
pangunahon nga pwersa para sa pagbato kag paglutos 
sa mapiguson nga aparato sang reaksyunaryong 
estado kag para matukod ang bag-ong 
demokratikong gubyerno. Ang NDFP ang 
responsable sa pagtukod sang kumprehensibo nga 
pungsodnon nga nagahiliugyong prente kag paghabig 
sa minilyon nga pumuluyo sa bahin sang rebolusyon 
batuk sa armadong kontra-rebolusyon. 


Ginapatuman sang BHB ang estratehikong linya sang 
malawigan nga inaway banwa sang pagpalibot sa 
kasyudaran halin sa kaumhan. Sa malakolonyal kag 
malapyudal nga pungsod pareho sang Pilipinas, 
makita sa kaumhan ang pinakamalapad nga 
posibleng pangkatilingban kag pisikal nga tereyn kag 
erya para sa maniobra para sa pagpabaskog sang 


hangaway sang banwa sa pag-agi sa pat-ud nga mga 


Mga hangaway sang BHB halin sa North Central Mindanao nakapormasyon para sa 21 ` a - 
estratehikong halintang pareho sang depensiba, 


gun salute nga halad kay Ka Joma 

pagkapatas kag kontra-opensiba. Kadam-an sang 
mga tawo ara sa kaumhan. Kag ang pangunahon nga 
demokratikong kaundan sang inaway banwa amo 
ang rebolusyong agraryo, nga nagasabat sa 
pangunahon nga demokratikong demanda para sa 
duta. 


Katungdanan nga isulong sang BHB ang armadong 
paghimakas bilang pangunahon nga porma sang 
pagbato, ginapatuman ang tunay nga reporma sa duta 
halin sa minimum padulong maksimum nga lebel kag 
tukuron ang rebolusyonaryong baseng masa. May 
mayor nga papel ini sa pagtukod sang mga 
organisasyong masa kag mga organo sang gahum 
pangpulitika nga nagatukod sang demokratikong 
gubyerno sang banwa, kag pagpasulong sang mga 
kampanyang masa para sa edukasyon kag 
organisasyon, reporma sa duta kag kauswagan sosyo- 
ekonomiko, pagdepensa-sa-kaugalingon, paglubad sa 
mga problema, pag-amlig sa kapalibutan kag iban 
pang importanteng hilikuton. 


Sandig sa halintang sang estratehikong depensiba, 
nangin madinalag-on ang BHB sa pagsulong sang 
inaway banwa paagi sa pagpakig-away gerilya sa 
basehan sang nagapalapad kag nagapadalom nga 
baseng masa. Ginapahanugutan sini ang BHB nga 
magtukod sang mga prenteng gerilya sa umpisa sa 
pila ka erya kag rehiyon kag sang ulihi sa napulo'g isa 
nga mayor nga isla nga ginapuy-an sang 94% sang 
pumuluyo. Subong, nagahulag ang BHB sa 74 sa 82 
prubinsya sang Pilipinas kag nagaangkon sang 
suporta sang pumuluyong Pilipino kag sang NDFP sa 
tanan nga prubinsya sang Pilipinas. 


Ginapabugal sang kada reaksyunaryong rehimen nga 
sarang sini nga dugmukon ang armadong rebolusyon 
sa sulod sang termino sang sin-o man nga presidente. 
Pero ginatakdaan ang ikasarang sini nga kontrolon 
ang populasyon kag tapnaon ang pagbato sang banwa 
sang malakolonyal kag malapyudal nga kinaiya sang 
nagaharing sistema kag sang nagapalala nga 
nagapalala sini nga permanenteng krisis. Anuman nga 
oras, hilway ang BHB kag iban pang 
rebolusyonaryong pwersa nga maghulag kag 
maglunsar sang mga taktikal nga opensiba sa 
masobra 8090 sang bilog nga kapuluan sang Pilipinas. 


Siyempre, himuon sang reaksyunaryong armadong 
pwersa kag pulis ang tanan nga masarangan nila agud 
tumuron ang mga prenteng gerilya sang BHB kag 
itarget sang nakapokus o konsentrado nga mga 
kampanyang militar. Pero lubos nga nangin bentaha 
sa BHB ang estratehiya kag taktika sang pagpakig- 
away gerilya. Kon nagaabante ang superyor nga 

pwersa sang kaaway, nagaatras ang pangunahon nga 
pwersa sang BHB pero nagaplastar sang mga 
command-detonated nga land mine kag mga tim sang 
mga isnayper batuk sa nagaabante nga kaaway. Kon 
ginsulod kag gin-uyatan sang kaaway ang isa ka erya 
sang prenteng gerilya, ginapanilagan sang BHB ang 
pakat sang kaaway agud hibal-on paano iharas ang 
kampo sang kaaway, birahon ang mga gwardya sa 
perimetro kag ambuson ang mga yunit nga 
nagapatrulya. 


Kon ang nagakampo nga kaaway nakapoy kag 
nagaatras, BHB naman ang magaabante kag 
magadala sang mas opensiba nga pagbira. Pero 
samtang daw nakabentaha ang kaaway sa pag-abante 
kag pagkampo, ang pwersa sang BHB nga taktikal 
nga nag-atras sa isa ka prenteng gerilya mahimo nga 
maglunsar sang mga taktikal nga opensiba nga sarang 
sini mapadaug sa mga kaiping nga lugar. 
Pinakamalain para sa kaaway, pareho sang kinaandan 
nga nagakatabo, sa madamo nga prenteng gerilya sa 
isa ka rehiyon kag sa tanan nga iban pang rehiyon, 
pwede nga kuhaon sang BHB ang inisyatiba sa 
paglunsar sang mga taktikal nga opensiba paagi sang 
pagpabaskog sa ila kaugalingon sa paghimakas kag 
pagbulig sa mga prenteng gerilya nga ara sa pokus o 
konsentrado nga atake sang kaaway. 

Magmartsa sang mga organisasyong masa sa sulod sang UP-Diliman bilang pasidungog kay Ka Joma, Disyembre 19, 2022 


Sa kabilugan sang iya kasaysayan, maayo kag 
madinalag-on ang PKP sa pagtukod sang pungsodnon 
nga kusog sang mga rebolusyonaryong pwersa paagi 
sa pagpamuno kag pagkoordinar sa ila sa 
nagkalainlain nga porma sang paghimakas kag, sa 
patag sang rebolusyonaryo nga armadong 
paghimakas, paggamit sang isa ka nagatindog nga 
prenteng gerilya sa isa ka rehiyon kag maghatag sang 
eksperensyado nga mga kadre sang PKP kag 
kumander kag hangaway sang BHB sa iban nga mga 
rehiyon. 


Ang nauna nga prenteng gerilya sa Tarlac sadtong 
1969 naglab-ot sa pagtukod sang pila ka prenteng 
gerilya sa Central, Northern kag Southern Luzon 
halin 1969 tubtob 1971 kag ang daku nga balod sang 
mga hubon sa ekspansyon sang PKP-BHB sa Visayas 
kag Mindanao halin 1972. Kag sa dekada man sang 
1970, ang mga prenteng gerilya sa Visayas kag 
Mindanao kag nagpadala man sang mga 
eksperensyado nga kadre sang PKP kag kumander 
sang BHB sa Luzon. Tuman kadalom nga nakapang- 
ugat ang PKP, BHB kag NDFP sa bilog nga pungsod 
kag hugot nga nakasimpon sa masang anakbalhas nga 
mga mamumugon kag mangunguma kag iban pang 
bahin sang pumuluyo. 


IV. GINALANTAW NGA 
DEMOKRATIKONG REBOLUSYON 
SANG BANWA 


Ang demokratikong rebolusyon sang banwa sa 
Pilipinas ara sa halintang sang estratehikong 
depensiba, nagaabante sa natunga nga bahin 
padulong sa abante nga bahin. Sa kongkreto, 
pagpakig-away gerilya ang pangunahon nga porma 
sang armadong paghimakas nga ginasulong sa 
bilog nga pungsod. Kadungan sini, nagtuhaw ang 
mga kumpanya sang BHB halin sa mga platun 
bilang preparasyon para sa pagkumpleto sang 
estratehikong depensiba kag magsulong sa 
estratehikong pagkapatas kon sa diin ang mga 
kumpanya kag batalyon magaangkon sang mas 
daku nga papel sa mga taktikal nga opensiba. 


Posible nga ang estratehikong pagkapatas nga may 
mga kumpanya kag batalyon sang BHB nga mas 
malip-ot sangsa malawigan nga estratehikong 
depensiba. Ang mga pwersa nga ini nga ara sa mas 
malig-on na nga mga baseng erya pwedeng tipunon 
bilang mga rehimento kag batalyon sa mas malip-ot 

nga panahon para sa estratehikong kontra-opensiba 
agud agawon o pwersahon ang pagsurender sang 
ulihi, pinakamabakod kag nahamulag nga pwersa sang 
kaaway. Ini isa lamang sa mga posible nga matabo nga 
mahimo nga matabo base sa mga nagdaug nga mga 
gera sibil. Pero may ara man nga baliskad nga 
pwedeng matabo nga magalunsar ang imperyalismong 
US sang gerang agresyon batuk sa pumuluyo antes 
magmadinalag-on ang rebolusyong Pilipino. 


Pursigido ang reaksyunaryong magpartner nga 
Marcos-Duterte nga padayunon ang armadong 
kontra-rebolusyon para ipreserba ang nagaharing 
sistema, alagaran ang interes sang imperyalismong US 
kag gamiton ang subong nga gera sibil para hatagan- 
dalan ang gerang agresyon sang US. Wala sang 
mapilian ang pumuluyong Pilipino kundi isulong ang 
bag-o nga demokratikong rebolusyon sa pagpasulong 
sang malawigan nga inaway banwa indi lang batuk sa 
reaksyunaryong estado sa subong nga gera sibil, 
kundi batuk sa nagadaku nga pagpasilabot militar kag 
mahimo nga gerang agresyon sang imperyalismong 


US. 


Ugaling may nagadaku nga limitasyon sa sarang 
himuon sang US para gamhan ang Pilipinas, Fast Asia 
kag ang bilog nga kalibutan. Ini gihapon ang Numero 
Uno nga gahum imperyalista pero ara sa 
estratehikong pagluya ini halin sa pinakamabaskog 
nga ginlab-ot sini pagkatapos nangin solo nga 
superpower pagkatapos sang pagbagsak sang Soviet 
Union sadtong 1991, pagtuwang sa China sa 
globalisasyon nga “neoliberal”, pagpalapad sang 
NATO, paglunsar sang mga gerang agresyon sa 
idalom sang ginatawag nga polisiya nga 
neokonserbatibo, kag pag-usik sang S1o trilyon nga 
wala sang naangkon nga pagdaku sang pagahimuslan 
nga teritoryo. 


Isa ka Pulang hangaway sa Northeast Mindanao nakabalita sa pagtaliwan ni Ka Joma 

Ang latid sang gahum sang imperyalismong US 
nabuyagyag sa kapaslawan sini nga hugakumon ang 
manggad nga langis kag magtukod sang 16 ka base 
militar sa Irag, waskon ang alyansang Syria-Russia- 
Iran, waskon ang rebolusyonaryong paghimakas sang 
pumuluyong Turkish kag Kurdish kag uyatan ang 
Afghanistan nga ginsurender sini sa Taliban. Sa 
subong nga kinagubot sa tunga sang Russia kag 
Ukraine, ginagamit sang US ang Ukraine bilang proxy 
para paandaman kag dabukan ang Russia nga 
maglunsar sang gera pero ang kinagubot naglab-ot 
lang sa pag-usik sang resorsa lunsay sang 
imperyalismong Russia kag US. Ginatulod man sini 
ang mga alyado sang US sa NATO nga nagareklamo 
kon ngaa dapat sila maggasto sang mas daku para sa 
suplay sa enerhiya halin sa US sangsa barato nga 
langis halin sa Russia. 


Sa pihak sang sini lang nga gahud nga nagahambal 
nga sarang maglunsar ang US sang gerang agresyon 
pabor sa iya batuk sa China, DPRK kag Russia, 
dapat pahanumdumon ang pumuluyo nga nadula sa 
US ang kontrol sini sa mainland Asia kag Eurasia 
sadto pang ika-20 siglo pagkatapos malutos sa serye 
sang mga gera. Ang handum sang imperyalismong US 
para sa gerang agresyon kag ang peligro sang 
pangkalibutanon nga gera kag gerang nukleyar 
ginapunggan pa sang kahadlok nga pareho nga 
magkaubusan kag pagkaubos sang tawo sa bahin sang 
US kag iban pang may gahum nukleyar. Mas daku 
nga pamahug pa sa sangkatawhan subong ang global 
warming sangsa gerang nukleyar. 


Madasig nga nagalala ang krisis sang 
pangkalibutanon nga sistemang kapitalista bangud sa 
sobrang akumulasyon sang monopolyong kapital kag 
sobra nga pagpanghukhok sang sobra nga balor halin 
sa sahing anakbalhas kag intelihensya. Nagasingki 
ang tanan nga mayor nga kontradiksyon pareho 
sang sa tunga sang 
pagtrabaho kag 
kapital, sa tunga 
sang mga 
imperyalistang 
gahum, sa 
tunga sang mga 
| imperyalistang 
o gahum kag 
| sang pigos nga 
pumuluyo kag 
pungsod kag sa 
tunga sang mga 
imperyalistang 
gahum kag mga 


El 

pungsod nga nagaduso sang pungsodnon nga 
kahilwayan kag nagahandum sang demokrasya kag 
sosyalismo. 


Ang pagrusdak sang sistemang pangpinansya sang 
2008 naglala padulong sa isa ka pangkalibutanon 

nga depresyon nga labaw nga mas malawig kag mas 
grabe sangsa Great Depression sang dekada 1930 nga 
naglab-ot sa pagbaskog sang pasismo kag World War 
II. Pero sa subong, may ara pa nga UN kag mga 
multilateral kag bilateral nga relasyon sang mga estado 
sa tunga lunsay sang nagailinaway nga mga 
imperyalista kag mga pungsod sa ikatlong kalibutan 
nga nagatib-ong sa kaugalingon nila nga pungsodnon 
nga soberanya kag sa interes nila sa kalinungan kag 
pag-uswag nga nagatuyo nga batuan ang pasismo kag 
imperyalistang gera. 


Ang masang anakbalhas kag bilog nga pumuluyo nga 
nagahimakas para sa pungsodnon nga kahilwayan, 
demokrasya kag sosyalismo batuk sa imperyalismo 
kag tanan nga reaksyon ang nagahatag sa aton sang 
paglaum para sa masanag nga buasdamlag sang 
pangkalibutanon nga kalinungan kag kauswagan para 
sa tanan. Nagasulong sila subong sang pangmasang 
paghimakas nga anti-imperyalista kag demokratiko 
batuk sa subong nga pangkalibutanon nga krisis nga 
ginbun-ag sang rebisyunistang pagtraidor sa 
sosyalismo, neoliberalismo kag pasismo. Ini ang 
pang-umpisa sa panibag-o nga paghagunos sang 
pangkalibutanon nga proletaryo-sosyalistang 
rebolusyon. 


Pasidungog sang mga internasyunal nga abyan sa Utrecht, Disyembre 23, 2022 para Ka Joma 


Lawas nakakulong 


Apang diwa ko hilway nagalagaw 
Sa tanan nga rehiyon kag sona 
Sa tanan nga tion. 

Ang madugay ko na'ng ginahimo 


Para sa rebolusyon 
Di malupig sa isa ka bunal. 


Kamo ang nagapadayon. 

Sang ako dakpon, 

Ang mga pwersang rebolusyonaryo 
Malayo na ang nadangtan 


Halin sa pila'ng ginsuguran. 
Mangahas padayunon ang pagsaka. 


Di pagtugutan pagkadasma sang isa 
Mag-utod sa aton dungganong pagsulong. 
Pataason pa pagbayaw sang banderang 
pula. 


Permi ninyo akong upod, 

Sa inyong mga pagtuon, hilikuton 

kag inaway 

Permi ninyo akong upod, 

Sa pagtungod hilikuton nga malahalon. 
Ako kasalo ninyo 

May sarang man o imol 

Permi ako ara sa kubay 

Sang martsa upod ninyo. 

Sakupon ang bilog nga pungsod: 
Lab-uton ang tanan nga pamusod; 
Pangibabawan tanan nga kabudlayan, 
Pat-uron ang aton kadalag-an. 


26 Disyembre 1977 


(Salhin halin sa English nga “I am Always with You”) 

ANG 
GERIL 


KATU 
LAD 
SANG 
MAMA 
LAYBAY 

Ang gerilya katulad sang mamalaybay 
Maanting sa pagkalas sang mga dahon 

Sa pagkabali sang mga sanga 

Sa mga balud sang suba 

Sa baho sang kalayo 

Kag sa abo sang pagtaliwan. 

Ang gerilya katulad sang mamalaybay 
Nakasimpon sa mga puno sang kahoy 

Sa katalunan kag kabatuhan 

Di maathag pero sigurado 

Sampaton sa layi sang paghulag 

Maestro sang linibo'ng larawan. 

Ang gerilya katulad sang mamalaybay 
Kasimpon sang naturalisa 

Sang sutla'ng ritmo sang kaberdihan 
Pangsulod nga kalinong, sa guwa inosente 
Asero kapag-on sang kalig-on nga sulod 
Nga nagasiod sa kaaway. 

Ang gerilya katulad sang mamalaybay 
Gahulag upod sa maberdi nga masang 
kayumanggi 

Sa katalunan ginapadabdab sa pulang mga 
bulak 

Nga nagakorona kag nagapainit sa tanan, 
Magahagunos sa kadutaan nga daw baha 
Magamartsa sa katapusang away sa kuta. 
Ang wala katapusan nga hublag sang masa, 
Lantawa ang malawigan nga tema 

Sang epiko sang banwa, ang inaway banwa. 


1968 


(Salhin halin sa English nga “The guerrilla is like a poet”) 


Dungganon nga komunistang 
mangin-alamon, lider, titser kag ubay 
sang proletaryong Pilipino kag 
tagatib-ong sang sulo sang 
pangkalibutanon nga kahublagang 
komunista 


RESOLUSYON sang IKADUHA nga KONGRESO 
Sang Partido Komunista ng Pilipinas 
Nobyembre 7, 2016 


ng Ikaduha nga Kongreso sang Partido 

Komunista ng Pilipinas (PKP) 

nagapaabot sang hugot sa 
tagipusuon nga pagkilala kag nagpahayag sang 
pinakahimpit nga pagpasalamat kay Kaupod 
Jose Maria Sison sa iya daku nga kontribusyon 
sa rebolusyong Pilipino, tagapundar sang 
Partido, tagatukod sang Bagong Hukbong 
Bayan kag tagabandera sang Demokratikong 
Gubyerno sang Banwa sa Pilipinas. 


Si Ka Joma isa ka nagapanguna nga Marxista- 
Leninista-Maoista kag wala sang kakapoy nga 
rebolusyonaryong hangaway. Gindapat niya ang 
materyalismong diyalektiko kag istoriko para 
ibuyagyag ang pundamental nga kinaiya sang 
malakolonyal kag malapyudal nga sistemang 
pangkatilingban sa Pilipinas. Nagpresentar siya sang 
matalom nga pag-analisa nga nagbuyagyag sa 
nagahimumugto, mahimuslanon kag mapiguson nga 
paghari sang daku nga burgesya kumprador kag daku 
nga agalon nga mayduta sa pagpakighimbon sa 
imperyalismong US. 


Ginplastar niya ang programa para sa demokratikong 
rebolusyon sang banwa bilang gilayon nga paghanda 
para sa sosyalistang rebolusyon. Pirme siya nga 
nagatan-aw sa pinakakatuyuan sang komunismo. 


Si Ka Joma ang tagahawan sang rebolusyonaryong 
dalan. Sang pamatan-on siya, nagpasakop siya sa mga 
pederasyon sang mamumugon kag nagbulig sa pag- 
organisa sang mga unyon. Gintukod ni Ka Joma ang 
SCAUP (Student Cultural Association of the 
University of the Philippines) sang 1959 para 
sakdagon ang pungsodnon nga demokrasya kag 
Marxismo-Leninismo kag ilunsar ang paghimakas 
pang-ideolohiya kag pangkultura batuk sa relihiyo- 
sektaryan kag anti-komunista nga mga pwersa sa 
kubay sang mga estudyanteng intelektwal. Upod ang 
pareho nga proletaryong rebolusyonaryo, 
ginpangunahan niya ang mga pulong pagtuon para 
magbasa kag talakayon ang mga klasiko nga sinulatan 
Marxista-Leninista. 


Sa idalom sang pagpamuno ni Ka Joma, nag-organisa 
ang SCAUP sang aksyong protesta sang Marso 1961 
batuk sa pagpang-ipit sang Committee on Anti- 
Filipino Activities sang Kongreso nga nagtarget sa 
mga titser sang UP nga gin-akusar nga nagasulat kag 
nagabalhag sang mga balasahon Marxista nga lapas sa 
Anti-Subversion Law. Halos 5,000 estudyante ang 
nagpasakop sa demonstrasyon nga may anti- 
imperyalista kag anti-pyudal nga kinaiya, nga 


pinakauna sa sulod sang masobra napulo ka tuig 
antes sini. Bangud diri, nangin target si Ka Joma sang 
reaksyunaryong kalakasan kag nakaluwas sa mga 
pagtuyo sa iya kabuhi. Wala malingkang, nagpadayon 
siya kag ang SCAUP sa paglunsar sang mga protesta 
batuk sa Laurel-Langley Agreement kag Military 
Bases Agreement kag kaangut nga iban pang mga 
isyu pareho sang reporma sa duta kag pungsodnon 
nga industriyalisasyon, kinamatarung sang 
mamumugon, kahilwayan sibil kag pangpulitika kag 
pagpakig-isa sa iban pang pumuluyo batuk sa 
agresyon sang US tubtob sang 1964. 


Sang ulihi nagpasakop siya kag ang ibang 
proletaryong rebolusyonaryo sa daan nga gintingub 
nga Partido Sosyalista kag Komunista sang 1961. 
Bilang pagkilala sa iya nga kapagsik bilang komunista 
kag pamatan-on, gintalana siya nga pamunuan ang 
buru sa pamatan-on sang daan nga Partido kag 
ginpili nga katapo sang komite nga tagapagpatuman. 
Ginpangunahan niya ang mga pulong para tun-an ang 
mga klasikong sinulatan nandayMarx, Lenin, Mao 
kag iban pang dungganon nga komunista nga 
mangin-alamon nga nagserbi nga panghangkat sa 
lipas na nga tindog sang daan nga Partido. 


Gintukod niya ang Kabataang Makabayan sang 
Nobyembre 1964 kag ginpamunuan ang pag-uswag 
sini bilang isa sa pinakaimportante nga organisasyon 
sang pamatan-on sa kasaysayan sang Pilipinas. Bilang 
pangulo sang KM, kag isa ka bataon nga propesor 
kag militante, naglibot siya sa mga kampus kag 
nagpamulong-pulong sa mga estudyante subong man 
sa mga pamatan-on nga propesyunal para iduso ang 
kakinahanglanon nga maglunsar sang isa ka 
pungsodnon-demokratikong rebolusyon. Ang iya 
mga pamulong-pulong gintipon sa libro nga 
Makibaka para sa Pambansang Demokrasya nagserbi 
nga isa sa mga pundasyon sang pungsodnon- 
demokratikong propaganda. Ang KM sang ulihi 
nagtindog sa unahan kag nangin bag-as sang dalagku 


nga demonstrasyon masa sa ulihing bahin sang 
dekada 1960 tubtob sa deklarasyon sang layi militar 


sang 1972. 


Bilang isa sa mga lider sang daan nga Partido, 
ginhanda ni Ka Joma ang isa ka pangpulitika nga 
pahayag nga nagbuyagyag kag nagsikway sa 
rebisyunismo kag oportunismo sang sunod-sunod 
nga pagpamuno sang Lava subong man ang mga 
kasaypanan sang adbenturismo militar kag 
kapitulasyon sang hubon Taruc-Sumulong sa daan 
nga hangaway nga magahilway sa banwa. Naggaruk 
na ang daan nga Partido bilang isa ka hayagan nga 
rebisyunistang partido. 


Bilang si Amado Guerrero, ginpamunuan ni Ka Joma 
ang liwat nga pagtukod sang Partido Komunista ng 
Pilipinas sa teoritikal nga pundasyon sang Marxismo- 
Leninismo-Maoismo. Ginhanda niya ang 
konstitusyon sang Partido, ang Programa para sa 
Demokratikong Rebolusyon sang Banwa kag ang 
dokumento nga Tadlungon ang mga Kasaypanan kag 
Liwat nga Tukuron ang Partido kag ginpamunuan 
ang Kongreso sang Liwat nga Pagtukod nga ginhiwat 
sa Alaminos, Pangasinan sang Disyembre 26, 1968. 
Sang 1969, ginsulat niya ang Katilingban kag 
Rebolusyong Pilipino, nag-analisa sa malakolonyal 
kag malapyudal nga kinaiya sang katilingban nga 
Pilipino kag naghatag-kahulugan sa demokratikong 
rebolusyon sang banwa. Ginhanda niya ang Sandigan 
nga Pagsulundan sang Bagong Hukbong Bayan kag 
ang Deklarasyon sang Bagong Hukbong Bayan kag 
ginpamunuan ang Pulong sang mga Pulang 
Kumander kag hangaway para tukuron ang Bagong 
Hukbong Bayan (BHB) sang Marso 29, 1969. 


Ginpamunuan niya ang Partido sa temprano nga 
halintang sang pag-uswag sini. Ginsulat niya ang 
Ubay Pang-organisasyon kag Balayon sang mga 
Pahayag sang Abril 1971 kag ang Rebolusyonaryong 
Ubay sa Reporma sa Duta sang Septyembre 1972 nga 


Ka Joma kag Ka Julie (pangatlo nga kubay sa likod ni Chairman Mao kag Premier Zhou Enlain) sa pag-upod sa ika-25 anibersaryo sang 
Yenan Forum sa China, ginbantala sa People's Daily sadtong Mayo 8, 1967 

pareho nagserbi sa pagderiher sa hilikuton sa 
pagtukod sang mga organisasyong masa, mga organo 
sang gahum pangpulitika, mga yunit sang hangaway 
sang banwa kag Partido, subong man sa pagpahulag 
sa mga mangunguma sa paglunsar sang rebolusyong 
agraryo. Ginsulat niya ang Pauna nga Pahayag sa 
North Luzon sang Agosto 1970 nga nagserbi nga 
ubay sa hilikuton sang iban pang mga komite sa 
rehiyon. 


Samtang ginaderiher ang pagpauswag kag paghanas 
sa Bagong Hukbong Bayan halin sa nauna nga base 
sini sa Central Luzon pakadto sa mga kagulangan 
sang Isabela sa Cagayan Valley, gin-ubayan man niya 
ang mga aktibistang pamatan-on sa paglunsar sang 
paghimakas masa sa Metro Manila batuk sa 
diktaduryang US-Marcos. 


Sige-sige nga nakasubaybay si Ka Joma sa 
rebolusyunaryo nga paghagunos sang kahublagan 
estudyante kag mamumugon sang 1970 kag 1971. 
Naglanog ang ngalan nga Amado Guerrero sa 
Maynila kag iban pang syudad kadungan sang mga 
panawagan nga magpasakop sa inaway banwa sa 
kaumhan. 


Madasig nga nagdaku ang PKP sa unang mga tuig 
sini sa idalom sang pagpamuno ni Ka Joma. 
Gintukod sang Partido ang kaugalingon sa 
nagkalainlain nga bahin sang pungsod kag 
ginpamunuan ang pungsodnon nga pagsulong sang 

rebolusyonaryo nga armadong paghimakas. Personal 
niya nga ginsubaybayan ang paghanas sa pulitika kag 
militar sang mga kadre sang Partido kag mga 
kumander sang BHB sa kagulangan sang Isabela kon 
sa diin naghalin ang mga gindeploy sa ibang mga 
rehiyon. 


Sang 1971, ginpamunuan niya ang pulong sang 
Komite Sentral kag ginplastar ang Pagsuma sa Aton 
nga mga Inagihan Pagkatapos ang Tatlo ka Tuig 
(1968-1971). Ginhanda niya sang 1974 ang Partikular 
nga Kinaiya sang Aton Inaway Banwa sa lubos- 
kaathag nga naglatag sang estratehiya kag taktika sa 
paglunsar sang inaway banwa sa Pilipinas. Sang 1975, 
ginsulat niya ang Gilayon Naton nga mga Hilikuton, 
nga nagaunod sang pahayag kag programa sa 
paghulag sang Komite Sentral. Nagserbi siya nga 
punong editor sang Ang Bayan sa unang mga tuig 
sang publikasyon. 


Samtang tago nga naghulag, padayon nga ginaubayan 
ni Ka Joma ang Partido kag BHB sa pagdaku sini sa 
idalom sang brutal nga pasistang rehimen sang layi 
militar sang diktador nga si Marcos. Nagpagwa siya 
sang mga pahibalo sa mga kadre sang Partido kag 
masang aktibista sa kahublagan nga tago. Puno sang 
inspirasyon nga makuha sa nagadabdab nga inaway 
banwa sa kaumhan, ginhangkat nila ang pasistang 
makinarya kag ginsulong ang pag-organisa sa kubay 
sang mga estudyante kag mamumugon. 


Naglupok ang una nga welga sang mamumugon sang 
1975 nga nagpaumpisa sa pag-uswag sang kahublagan 
mamumugon. Ginlunsar ang mga daku nga 
demonstrasyon sang mga estudyante halin 1977 batuk 
sa nagataas nga balayran sa eskwela kag ang 
nagausmod nga sistema sang edukasyon nga dalayon 
nagbuka sa kakugmat sang layi militar. 


Padayon nga ginpamunuan ni Ka Joma ang 
pungsodnon nga pagdaku sang Partido tubtob 1977 
sang naaresto sila ni Julie sang mabangis nga ahente 
sang diktaduryang Marcos samtang nagabyahe halin 
sa isa ka prente pakadto sa isa pa. Daw tropeyo siya 
nga ginhatag sang AFP kay Marcos. Gindetenir siya, 
ginpaidalom sa grabe nga tortyur kag ginbartolina 
sang masobra lima ka tuig nga nautod lang sang gin- 
upod sila ni Julie sang 1980-1981, kag pagkatapos sini 
parsyal nga solitaryo ang pagkakulong upod ang isa o 
duha pa ka bilanggo pulitikal halin 1982-1985. 


Samtang ara sa kulungan, nahimo ni Ka Joma nga 
ipabilin ang angut sa pamunuan sang Partido kag mga 
rebolusyonaryong pwersa sa gwa paagi sa sikreto nga 
mga pamaagi sa komunikasyon. Sa pagbuligay nila ni 
Ka Julie, tubtob buhi nga katuwang kag kaupod ni 

Ka Joma, naghimo sila sang importanteng sulat kag 
pahibalo. Sang 1983, ginpagwa ni Ka Julie ang 
artikulo nga JMS Hinggil sa Moda ng Produksyon 
nga nagserbi nga teoritikal nga pagpaathag sa kinaiya 
sang malakolonyal kag malapyudal nga sistema 
pangkatilingban para isikway ang kagumon sa mga 
ginapabugal nga industriyalisasyon sang diktaduryang 
US-Marcos. Kontra-atake ini sa mga nagpakuno- 
kuno nga para sa sosyalismo, nga pilit nagasiling nga 
nangin isa na ka pungsod kapitalista ang Pilipinas sa 
idalom sang pasistang diktadurya. 


Nagtuhaw ang isa ka makagagahum nga nagahagunos 
nga anti-pasistang kahublagan masa masunod sang 
asasinasyon ni Marcos sa karibal nga si Benigno 
Aquino sang 1983. Ginduso ini pangunahon sang 
kahublagan sang mamumugon kag estudyante nga 
nakalunsar sang demonstrasyon nga ginpasakupan 
sang 50,000 ukon masobra pa halin sa ulihing bahin 
sang 1970 tubtob 1980. Sang 1984, ginpagwa ni Ka 
Joma ang ginsulat nga Hinggil sa Papatalong 

Landas ng AFP gamit ang ngalan nga 
Patnubay Liwanag para tasahon ang 
balanse sang pwersa kag para 
maghatag sang senyal o 
kumbensihon ang Pentagon nga mas 
maayo nga buy-an na si Marcos, nga 
mahimo nga magdulot sang litik sa 
AFP Sang Septyembre 1984, nag- 
ugyon ang Pentagon sa pormulang 
Armacost kag nagdesisyon nga 

magsunod sa US State Department kag iban pang 
ahensya sang US sa paghulog sa iya. Sang temprano 
nga bahin sang 1985, ginpirmahan ni Reagan ang 
National Security Directive nga may ara nga 
siguradong plano nga ipahigad si Marcos. 


Ginduso man ni Ka Joma nga kinahanglan nga 
bakbakon ang reaksyunaryo nga armadong kusog 
sang kaaway sa kaumhan kag palaparon ang 
hangaway sang banwa sa kritikal nga numero nga 
25,000 riple kag isa ka gerilyang platun kada 
munisipalidad bilang nakabulig nga pagsaway sa 
plano nga maglunsar sang “estratehikong kontra- 
opensiba.” 


Ang anti-pasista nga paghagunos naglab-ot sa pag- 
alsa sang banwa nga suportado sang rebelyon militar 
sang mga elemento sang reaksyunaryong AFP. Ang 
pagpursiger kag solidong pagpamuno sang Partido sa 
anti-pasistang kahublagan kag rebolusyonaryo nga 
armadong paghimakas ang nagtuga sang paborableng 
mga kundisyon nga naglab-ot sa pagpatalsik sa 
diktaduryang US-Marcos sang 1986. Sa pihak sang 
mabaskog nga pagpamatuk sang US kag 
reaksyunaryong establisimyento sa depensa, natulod 
ang rehimeng Aquino nga buksan ang pwertahan 
sang ginakangil-aran nga bartolina ni Marcos para 
mahilway si Ka Joma. 


Wala siya nag-uyang sang panahon kag gilayon 
nagbalik sa hilikuton rebolusyonaryo. Sa sulod lang 
sang pila ka bulan, nakalunsar siya sang mayor nga 
serye sang lektura para ilatag ang kritikal nga 
makasahing pag-analisa sa rehimeng Corazon Aquino 
kag ibuyagyag ini bilang representante sang nagahari 
nga dakung burgesya kumprador kag agalon nga 
mayduta. Ang serye sang mga lektura nga sang ulihi 
nagbug-os sa Krisis kag Rebolusyong Pilipino nga 
nagbanggi sa pag-analisa sang “pangpulitika nga 
ispektrum” sang mga populista nga naglarawan sa 
rehimeng Aquino nga burges-liberal para iduso ang 
mga rebolusyonaryong pwersa sa dalan sang 
makasahing kolaborasyon kag kapitulasyon. 


Naglunsar ang mga populista nga ini, lakip ang iban 
pang nagapakuno-kuno nga maalam, sang kampanya 
para gub-on ang basehang pag-analisa sa mga 
sahi kag sistema sa produksyon sa Pilipinas 
para hatagan sang rason ang magamo nga 
konsepto sang isa ka estratehikong kontra- 
opensiba nga hubog nga nagalaum nga 
makalukso ang inaway banwa pakadto sa 
estratehikong kadalag-an nga nagalaktaw 
sa ginalauman nga istorikong dalan sini. 
Pila ka yabi nga lider sang Partido kag 
rebolusyonaryong pwersa ang naganyat sa 

mapangwasak-sa-kaugalingon nga dalan sang 
insureksyunismo kag adelantado nga regularisasyon 
kag adbenturismo militar. Magadulot ini sa ulihi sang 
malala kag halos makamamatay nga kapaslawan sa 
Partido kag BHB, amo man sa hublag masa sa 
kasyudaran. 


Pilit nga nadistyero si Ka Joma sang 1987 sang 
kanselahon sang rehimeng Aquino ang iya pasaporte 
kag mga papeles para makabyahe, kag nagpangayo 
sang pangpulitika nga asy/um sa The Netherlands 
samtang didto siya para maghatag sang mga lektura. 
Nagpuyo siya sang ulihi sa Utrecht kag nagpasakop 
sa hilikuton sang mga kaupod sa internasyunal nga 
upisina sang National Democratic Front. Bisan pila 
ka libo nga milya ang kalayuon sa Pilipinas, padayon 
niya nga ginpabilin ang iya hugot nga pagpakig-angut 
sa mga lider sang Partido sa pungsod kag naghatag 
sang mga laygay kag ubay para buligan sila sa ila nga 
hilikuton. 


Si Ka Joma ang isa sa pinakamalig-on nga tagasakdag 
sang Ikaduha nga Dungganong Kahublagan 
Panadlong nga ginlunsar sang ika-10 Plenum sang 
Komite Sentral sang PKP sang 1992. Aktibo nga 
ginpangayo sang pamunuan sang Partido ang ihibalo 
kag pag-analisa nga teoritikal ni Ka Joma. Sa 
paghanda sa yabi nga dokumento sang Liwat nga 
Palig-unon ang Aton nga mga Sandigan nga Prinsipyo 
kag Tadlungon ang mga Kasaypanan, nakighinun- 
anon ang pamunuan sang Partido kay Ka Joma kag sa 
mga dokumento sa pagtukod sang Partido nga iya 
nga ginsulat. Sa lubos nga suporta ni Ka Joma, gin-isa 
kag ginpabaskog sang kampanya sang pagpanadlong 
sang 1992-1998 ang Partido sa labi nga mas mataas 
nga lebel. 


Programa-pasidungog sang mga kaupod sa Bicol para kay Ka Joma 


Yabi man ang papel ni Ka Joma sa pagsulat sang 
Manindugan Para sa Sosyalismo batuk sa Modernong 
Rebisyunismo nga naghatag kasanag sa dalan sang 
sosyalistang rebolusyon sang madulom nga panahon 
sang lubos nga pagpanumbalik sang kapitalismo sa 
Soviet Union sang 1990 nga ginbansagan sa 
monopolyo kapitalista nga masmidya nga pagbagsak 
sang sosyalismo, paglupok sa bula sa komunismo, kag 
“katapusan sang kasaysayan” kag ulihing kadalag-an 
sang sistemang kapitalista. 


Salaming sang matalom nga Maoistang kritika ni Ka 
Joma sa modernong rebisyunismo, ang dokumento 
nga nagsaysay sang maathag nga istorikong 
paghangup sa proseso sang kapitalista nga 
pagpanumbalik sa USSR halin 1956. Nagserbi ini nga 
yabi sa paghangup sa nagapadayon nga kahustuhan 
sang sosyalismo, kag inspirasyon sang proletaryong 
Pilipino nga maghimakas sa duha-ka-halintang sang 
rebolusyon, kag sang pangkalibutanon nga proletaryo 
nga isulong ang sosyalistang 

kawsa. 


Ang base ni Ka Joma sa Utrecht sang ulihi nangin 
sentro sa pulitika sang internasyunal nga mga 
kahublagan komunista kag paghimakas anti- 
imperyalista. Nagtungod siya sang importanteng 
papel sa pagsaulog sa sentenaryo ni Mao Zedong 
sang 1993 nga nagserbi nga aktibo nga kampanya sa 
ideolohiya para liwat nga palig-unon ang mga panan- 
awan nga Marxista-Leninista kag para itib-ong ang 
Maoismo bilang ikatlo nga pangkasaysayan nga 
halintang sang pag-uswag sang Marxismo-Leninismo. 


Tubtob sa temprano nga bahin sang 2000, 
nagtungod siya sang nagapanguna nga papel sa 
pagtukod sang International Conference of Marxist- 
Leninist Parties and Organizations ICMLPO) nga 

nagserbi nga sentro sang pagbuligay sa 
ideolihiya kag praktika sa kubay sang 
mga partido komunista kag 
mamumugon nga nanindugan para sa 
sosyalismo kag pagpakamalaut sa 
modernong rebisyunismo. Naghatag 
siya sang signipikante nga kaalaman 
kag praktikal nga bulig sa madamo 
nga partido komunista halin sa Asia 
tubtob Europe kag tubtob America. 


Sa nagligad nga ulihi nga dekada, 
ginpamunuan niya ang International League of 
Peoples” Struggles o ILPS nga nagserbi nga sentro sa 
koordinasyon para sa anti-imperyalista nga mga 
kahublagan sa bilog nga kalibutan. Ginsulat niya ang 
“Hinggil sa imperyalistang globalisasyon” sang 1997 
nga nag-athag nga nagapabilin ang proletaryado sa 
panahon sang imperyalismo kag sosyalistang 
rebolusyon. 


Bangud sa iya papel sa pag-ubay sa pagsulong sang 
internasyunal nga anti-imperyalistang paghimakas, 
gin-initan sang imperyalismong US si Ka Joma. 
Ginlakip siya sa listahan sang US sang “dumuluong 
nga terorista”, upod ang PKP kag BHB. Sa edad nga 
68, gin-aresto siya sadtong 2007 sang mga pulis sang 
gubyernong Dutch kag ginkulong sang masobra 15 
adlaw. 


Umpisa 1992, upod ang NDFP Negotiating Panel, 
maayo nga gintiglawas ni Ka Joma ang interes sang 
pumuluyong Pilipino kag rebolusyonaryong hublag sa 
pagpakignegosasyon pangkalinungan sa magkasunod 
nga tiglawas sang Gubyerno sang Republika sang 
Pilipinas. Gintalana siya nga Chief Political 
Consultant sang NDFP Negotiating Panel kag 
maayo nga gin-ubayan sini ang pakignegosasyon sa 
GRP sa nagligad nga 25 tuig. 


Sa nagligad nga ulihing mga tuig, padayon nga 
naghatag si Ka Joma sang tuman ka malahalon nga 
kinaalam sa lokal nga krisis kag sitwasyon sang 
rebolusyonaryong pwersa. Padayon siya nga 
nagahatag sang adbays sa Partido kag 
rebolusyonaryong pwersa sa Pilipinas sa pagresolba 
sa mga problema sa pagpasulong sang rebolusyon sa 
bag-o kag mas mataas nga lebel. 


Nagpresentar siya sang kritikal nga mga pag-analisa 
sa obhetibong kahimtangan pangkalibutanon. 
Naghatag siya sang kritika nga Marxista-Leninista sa 
kapitalistang krisis sang sobra nga produksyon nga 
ugat sang internasyunal nga krisis pangpinansya kag 
malawigan nga depresyon nga nagatay-0g sa 

pangkalibutanon nga sistemang 
kapitalista. Liwat niya nga ginpalig-on 
nga kita nagapabilin sa makasaysayan 
nga halintang sang imperyalismo, ang 
ulihi nga halintang sang krisis sang 
kapitalismo. 


Si Ka Joma ang tagatib-ong sang sulo 
sang pangkalibutanon nga 

kahublagang komunista. Sa madulom 
nga panahon sang pagpanumbalik sang 
kapitalismo, ginpabilin niya nga nagadabdab 

ang kalayo sang Marxismo-Leninismo-Maoismo 
kag naghatag inspirasyon sa proletaryado nga 
hingalitan ang krisis sang pangkalibutanon nga 
kapitalismo, magpursiger sa dalan sang sosyalismo 
kag komunismo kag dalhon ang pangkalibutanon nga 
rebolusyong komunista sa bag-ong tsapter sang liwat 
nga pagbuhi kag panibag-ong kapagsik. 


Mga resolusyon: 


Gin-aprubahan sang Ikaduha nga Kongreso sang 
Partido Komunista ng Pilipinas (PKP) nga ihatag ang 
pinakamataas nga pasidungog kay Kaupod Jose Maria 
Sison, dungganon nga komunistang mangin-alamon, 
lider, titser kag ubay sang proletaryong Pilipino kag 
tagatib-ong sang sulo sang pangkalibutanon nga 
kahublagan komunista. 


Bilang pagkilala sa daku nga kontribusyon ni Ka 
Joma sa rebolusyong Pilipino kag pangkalibutanon 
nga kahublagang mamumugon, gin-aprubahan man 
sang Ikaduha nga Kongreso: 


1. nga manduan ang Komite Sentral nga padayunon 
ang pagpangayo sang kinaalam kag laygay ni Ka Joma 
sa madamo nga aspeto sang hilikuton sang Partido sa 
patag sang ideolohiya, pulitika kag organisasyon. 


2. nga iendorso ang lima ka bolyum nga mga 
sinulatan ni Jose Maria Sison bilang basehan nga 
reperensya kag materyal sa pagtuon sang PKP kag 
buyukon ang bilog nga katapuan sang Partido kag 
rebolusyonaryong mga pwersa nga basahon kag tun- 
an ang mga sinulatan ni Ka Joma. 


Ginpat-ud ang Ikaduha nga Kongreso sang Partido 
Komunista ng Pilipinas (PKP) nga sa kabang- 
manggad nga Marxista-Leninista-Maoista nga 
ginpundar ni Ka Joma sa nagligad nga lima ka dekada 
sa rebolusyonaryong praktika, maayo nga naarmasan 
ang Partido para pamunuan ang pungsodnon 
demokratikong rebolusyon sa mas mataas nga lebel 
kag lubos nga kadalag-an sa maabot nga mga tuig. 

inasahi nga pasidungog ang ginahatag 
sang bilog nga Partido kag 
rebolusyonaryong hublag kay Kaupod 
Jose Maria Sison (Amado Guerrero), 
tagapundar nga tagapangulo sang 
Partido Komunista ng Pilipinas, kag 
pinakadungganon nga Pilipino kag lider 
rebolusyonaryo sang nagligad nga siglo. Sa 
madugay nga panahon, si Ka Joma ang 
nagserbi nga ubay kag iwag, mapag-on nga 
balwarte kag sandigan sang Partido kag 
rebolusyong Pilipino. 


Si Ka Joma sampaton sa Marxismo-Leninismo- 
Maoismo, ang ideolohiya sang proletaryado. 
Ginpangunahan niya ang liwat nga pagtukod sang 
Partido kag pagpanibag-ong kusog sang rebolusyong 
Pilipino. Gin-analisa niya ang basehang kinaiya sang 
malakolonyal kag malapyudal nga sistema sa 
Pilipinas, ginhayag ang tatlo ka salot nga 
imperyalismo, pyudalismo kag burukrata kapitalismo 
nga mayor nga nagaulipon sa malapad nga masang 
Pilipino, kag gintudlo ang dalan sang pungsodnon- 
demokratikong rebolusyon bilang dalan padulong sa 
paghilway sang pumuluyo halin sa kaimulon kag 
kapigusan. 


Tanan nga bahin nga ginpabaskog ni Ka Joma ang 


Partido. Gintudluan kag ginhanas niya ang linibo nga 
kadre sang Komite Sentral, mga sentral nga organo 

kag mga pangrehiyong komite sang Partido, nga 
namuno sa pagpalapad kag pagpabaskog sang Partido 
sa bilog nga pungsod. Ginpangunahan niya ang 
pagpundar sang Bagong Hukbong 

Bayan sang 1969 kag ginhanas kag gin-ubayan ang 
unang kubay sang mga Pulang kumander kag 
hangaway sini. Ginpamunuan niya sang 1973 ang 
pagtukod sang National Democratic Front (NDF). 
Sa iya pagpamuno, daw kalayo sa kacognan nga 
naglapta ang 

inaway banwa sa bilog nga pungsod. 


Sang madakup sang kaaway, siyam ka tuig siya nga 
gintortyur sa bartolina sang mga pasistang ahente, 
pero nangibabaw ang iya rebolusyonaryong diwa. 
Nahilway siya sang 

nabungkag ang diktadurya ni Marcos nga ginbunalan 
sang makagagahum nga balod sang paghimakas sang 
banwa kag armadong paghimakas. 


Napwersa nga madistyero si Ka Joma sang 1987 
pagkatapos bawion ang iya pasaporte agud abangan 
nga makapauli sa pungsod. Masobra 35 tuig siya nga 
nangabuhi nga 

simple sa The Netherlands sa isa ka gamay nga 
apartment upod ang iya pamilya, kag sa pag-inakup 
sang mga migranteng mamumugon nga Pilipino. 
Malayo man, malapit gihapon siya sa rebolusyong 
Pilipino kag nagahatag sang matanlas nga pag-analisa 
kag napanahon nga ubay. 

Nangin bentaha sa rebolusyonaryong kahublagang 
Pilipino ang iya pagkadistyero nga naghatag sang 
kahigayunan kag tion nga labing pauswagon ang 
teorya sang rebolusyong Pilipino base sa nalab-ot sini 
nga praktika. Sang magtalang ang dalan sang Partido, 
si Ka Joma ang iwag nga nagserbi nga ubay para sa 
Ikaduha nga Dungganong Kahublagang 
Pagpanadlong. 


Nagserbi siya adbayser sang NDF sa pakigsugilanon 
pangkalinungan sa Gubyerno 

sang Republika sang Pilipinas (GRP) kag maayo nga 
gin-ubayan ang paghimo sang makasaysayan nga mga 
kasugtanan sandig sa katuyuan nga agumon ang 
makatarungan kag 

pangmalawigan nga kalinungan. Gani wala siya gin- 
untatan sang mga militaristang gaway sang 
imperyalismong US, nga kontra sa pagpaninguha nga 
lubaron sa sugilanon ang mga pangkatilingban kag 
pang-ekonomya nga ugat sang gera sibil. 


Ginpaaresto siya sang 2007 sa himu-himo nga kaso 
nga ginbasura sang ulihi bangud wala ini sang basehan. 
Ginmarkahan siya nga “terorista” sang US kag sang 
mga papet 

sini, isa ka akusasyon nga ginbasura sa korte sa Europe 
sang 2009. Paliwat-liwat siya nga ginaakusar nga utok 
sang pagbomba sa Plaza Miranda (1971) bisan 
ginbasura na ini sang isa ka korte sa Maynila sang 1994 
bangud wala sang ebidensya. Indi maayuan nga sa 
kasaysayan sang Pilipinas, wala sang makalabaw sa 
nahimuan ni Ka Joma nga pagpukaw sa pumuluyong 
Pilipino para magtindog kag magbato. Minilyon nga 
mamumugon, mangunguma,mga petiburges nga 
intelektwal kag mga ordinaryong empleyado kag 
propesyunal sa bilog nga pungsod ang nagbangon, 
naghiliusa kag naghulag sa idalom sang pulang 
bandera kag sulo sang rebolusyon. Tanan nga aktibista 
nga pungsodnon-demokratiko, Pulang hangaway kag 
kadre sang Partido nag-umpisa nga 

mapukaw kag matandog sa “Katilingban kag 
Rebolusyong Pilipino” (KRP), ang 
pinakakumprehensibo nga pag-analisa sa 
kasaysayan kag kahimtangan sang 
pungsod. 


Bangud sa iya pagpamuno, indi 
mapalong nga kontribusyon, kag 
paghalad sang bug-os nga kabuhi 
para sa pagsulong sang rebolusyong 
Pilipino para sa tunay nga 
pungsodnon nga kahilwayan kag 
demokrasya, si Kaupod Jose Maria 
Sison isa ka dungganon nga baganihan 
sang pumuluyong Pilipino. Tunay siya nga 
pinakadungganon sa tanan. Sa iya pagtaliwan, 

ginbilin ni Ka Joma sa Partido ang isa ka bulawanon 
nga kaban sang manggaranon nga teorya sang 
rebolusyong Pilipino. 


Gamiton kag labing pauswagon naton ini sa praktika 
subong kag sa palaabuton nga pagsulong sang 
demokratikong rebolusyon sang banwa tubtob sa 
sosyalistang rebolusyon. Ang indi basta madula nga 
inggat sini magaserbi nga iwag naton sa pagsulong sa 
masiok nga dalan. Ipabilin nga Pula ang iya 
dungganon nga handumanan 

kag ginpapanubli. Malig-on nga padayunon ang 
rebolusyon nga ginsuguran niya upod ang aton mga 
dungganon nga martir kag baganihan. 


Magpakasampaton kita sa mga teorya kag leksyon nga 
ginbilin ni Ka Joma. Tigayunon naton ang kahublagan 
para balik-tun-an ang iya mga sinulatan, halin sa KRP 
tubtob 

sa “Lima ka Bolyum” nga koleksyon sang iya mga 
artikulo. Hugton ang paghakos sa Marxismo- 
Leninismo-Maoismo nga amo ang makasahing 
panindugan, panan-awan kag pamaagi sang pag- 
analisa kag pagpamensar ni Ka Joma. Ang hugot nga 
paghakos naton sa iya mga ideya kag ubay ang isa sa 
yabi sa labing pagsulong sang rebolusyong Pilipino sa 
palaabuton nga panahon. 


Ang Partido Komunista ng Pilipinas dungganon. Sang 
liwat ini nga gintukod ni Ka Joma, nahibal-an niya ang 
katungdanan sang Partido bilang abanteng 
destakamento sang sahing proletaryado nga mamuno 
sa halintang sang bag-o nga demokratikong 
rebolusyon, kag sa bilog nga istorikal nga panahon 
sang sosyalistang rebolusyon padulong sa komunistang 
katilingban. Pagasakupon sini ang panahon nga labaw 
sa kabuhi sang isa ka tawo o pila ka henerasyon. 


Nangin mapalad ang Partido nga naglawig ang kabuhi 
ni Ka Joma kag masobra anum ka dekada nga namuno 
kag naghatag-ubay sa praktikal nga kahublagan. Sa 
Ikaduha nga Kongreso sang 2016, ginsaluduhan kag 
ginpasalamatan sang Partido si Ka Joma. 
Sa panahon nga buhi si Ka Joma, pila ka 
nagbulos-bulos nga mga kadre nga iya 
ginhanas ang nag-uyat sa pagpamuno sang 
Partido. 


Pat-ud nga pila ka henerasyon pasang 
mga kadre sang Partido--posible ang 
iban wala pa mabun-ag--ang magabasa 
kag magatuon sa mga sinulatan ni Ka 
Joma, upod ang 
kanday Marx, Engels, Lenin, Stalin, Mao kag 
magahakos kag magapamuno sa dungganon nga 
kawsa sang proletaryado. 


Ang Bayan Disyembre 26, 2022 


A 


ARMAS - FELIX SALDITO 


G G Itib-ong naton subong nga adlaw si Ka Joma nga pinakadungganon 
nga baganihan sang pumuluyong Pilipino sa nagligad nga siglo sang 
ila paghimakas batuk sa imperyalismo. Indi tubtob san-o mapanas 
ang tuman kadaku nga amot sa paghatag korte sa kamuklatan nga 
patriyotiko kag rebolusyonaryo nga pumuluyong Pilipino kag 
paghawan sang dalan padulong sa pungsodnon kag 
pangkatilingban nga paghilway. y) 9 


Pinakamataas nga pagsaludo sa aton mahal nga Ka Joma 
Komite Sentral, Disyembre 17, 2022 

